### Beslutningstema

I denne sag skal det besluttes, om planlægningen af biogasanlæg på [adresse] mellem [adresse] og Vester Terp skal fortsætte.

### Historik

Klima-, Vækst- og Udviklingsudvalget godkendte den 12. juni 2023 igangsætning af planlægning for biogasanlæg mellem [adresse] og Vester Terp.

### Sagsfremstilling

Jf. den godkendte proces godkendt på Klima-, Vækst-, og Udviklingudvalgsmødet den 12. juni er der afholdt idéhøring vedrørende ansøgning om etablering af biogasanlæg på [adresse].

Der har i den forbindelse været afholdt borgermøde i [adresse] den 17. august 2023.

Formålet med idéhøringen er at indkalde idéer og forslag, inden den egentlige planlægning sættes i gang.

Formålet er, at alle skal have mulighed for at fremkomme med deres idéer og forslag til de berørte arealers anvendelse.

I den gennemførte idéhøring er der modtaget i alt 7 høringssvar, hvoraf et høringssvar er en underskriftsindsamling med 24 underskrifter. Høringssvarene er vedlagt sammen med forvaltningens bemærkninger til disse.

Forvaltningen gør opmærksom på, at der endnu er uafklarede forhold, der kan gøre sig gældende i den videre planlægning. En del vil først blive belyst i den videre planproces.

Forvaltningen vurderer ikke, at der i idéhøringsfasen er indkommet nye oplysninger i henhold til planlægningsforholdene, der hindrer en videre planlægning af ansøgningerne.

### Lovgrundlag

Planloven

### Fagchefen for Plan og Udvikling indstiller,

|  |  |
| --- | --- |
| at | høringssvarene drøftes, og der træffes beslutning om den videre proces. |

### Beslutning

Projektudvikler inviteres til et dialogmøde med udvalget.